KragDag Wes-Kaap: Kom ons bou ŉ kragstasie!(Foto verskaf deur KragDag) Eskom se probleme is onomkeerbaar en mense is keelvol om deur dié kragmonopolie gyselaar gehou te word. Daar is vir elkeen van ons oorgenoeg redes om van Eskom ontslae te raak, maar vir baie lyk die kapitaalbedrag om energievryheid te smaak (of altans Eskom-vry te word), steeds buite bereik. Dink weer! Die terugbetalings op kapitaalfinansiering wat in alternatiewe krag belê word, raak by die dag meer bekostigbaar. Trouens, dit is heeltemal moontlik om bloot dieselfde bedrag wat jy aan die munisipaliteit vir krag sou betaal aan die finansiering van jou nuwe kragsisteem te bestee. Danksy beurtkrag en munisipale verval is waterprobleme aan die toeneem en die kans dat onluste weer kan opvlam, neem by die dag toe. Om in staatsbestandheid, oftewel selfstandigheid te belê is nie meer ‘n luukse nie, maar ‘n noodsaaklikheid. Elkeen wat vanjaar in selfstandigheid belê, ongeag die grootte van die treë wat hy gee, sê saam met ons: “Kom ons bou ‘n kragstasie!” KragDag, Sakeliga en Solidariteit het reeds besluit om onder hierdie slagspreuk afsonderlike, maar komplementêre aksies van stapel te stuur om huishoudings en besighede te help om van Eskom-afhanklikheid te ontsnap. Piet le Roux, uitvoerende hoof van Sakeliga, die hoofborg van KragDag, het genoem dat Sakeliga KragDag reeds ŉ kragstasie is met ŉ besondere (en onderbroke) energie. Energie om anders te dink oor selfstandigheid. Hy voer aan dat staatsbestande ondernemings staatsbestande sakegemeenskappe met veerkragtigheid toerus om ondanks staatsverval voorspoedige gemeenskappe op te rig en in stand te hou. Ná verskeie versoeke vanuit die Kaap het die KragDag-span besluit om die KragDag-eksp ook vanjaar na die Wes-Kaap te neem. Volgens HP Steyn, bestuurshoof van KragDag, is KragDag die plek waar entrepreneurskap en tegnologie saamgevoeg word tot die grootste versameling van selfstandigheidsoplossings op elke denkbare terrein. Die KragDag-ekspo bied ŉ leersame dag met ŉ karnavalatmosfeer. Hier is jy egter nie ‘n blote vermaaklikheidstoeskouer nie, maar ŉ deelnemer in interaksie met dinge wat ŉ verskil in jou lewe kan maak. Kom skakel met mense wat in selfstandigheid belangstel en kry raad by die kundiges wat by die ekspo uitstal, vir jou eie selfstandigheidsplanne. KragDag 2023 bied iets vir elke lid van die gesin. Die fees bied 100 uitstallers, praktiese demonstrasies, ŉ biertuin, helikopterritte, ŉ pretpark, kuns en kou-mark, heerlike kos, landbou-uitstallings en selfs ŉ biogas-aanleg waar jy kan sien hoe die aanleg werk. Kom kry ‘n koppie boeretroos wat op ŉ biogasstofie berei is. Waar vind Sakeliga KragDag Wes-Kaapplaas? Die eerste Sakeliga KragDag Wes-Kaap vind plaas op die Môreson-plaas, ongeveer 11 km buite Malmesbury. Môreson-laas, N7 Abbotsdale, Malmesbury. Wat beloop die kostes? KragDag Wes-Kaap se toegangskaartjie kos slegs R50 per volwassene. Dit is 50%-afslag op die normale hekfooi van R100. Die kaartjie gee jou toegang vir een of beide dae om die ekspo by te woon. Toegang vir kinders tot 18 jaar bly steeds gratis. Vooraf kaartjieverkope sluit op 16 Februarie 2023. Volg gerus die skakel om jou kaartjie te koop: KragDag Wes-Kaap Ons sien daarna uit om jou by die eerste Wes-Kaap KragDag-ekspo te verwelkom!